© БГНЕС Софийска районна прокуратура се самосезира по повод изявленията на Волен Сидеров, които подбуждат обществото към нарушаване на установените в страната противоепидемиологични мерки, въпреки обявеното с решение на Народното събрание извънредно положение. Това съобщиха от държавното обвинение.



В телевизионно предаване от неделя лидерът на "Атака" и общински съветник многократно призовава за нарушаване на заповед на министъра на здравеопазването във връзка с пандемията от новия коронавирус.



Същите призиви са изпратени на средствата за масово осведомяване и под формата на прессъобщение със заглавие: "Излезте масово на Великден и докажете, че Бог е над Мутафчийски!“.